[{"text_idx": "#000000", "text": "Mida teha, kui menetlusta\u0308htaeg on kukkumas"}, {"text_idx": "#000003", "text": "i) ma ei teadnud, et seadus na\u0308eb ette menetlusta\u0308htaja \u2013 ma ei ole ju jurist, ja"}, {"text_idx": "#000004", "text": "ii) mul oli to\u0308o\u0308l palju tegemist ja muud ta\u0308htsamad asjad no\u0303udsid ta\u0308helepanu."}, {"text_idx": "#000005", "text": "Neile a\u0308ra ku\u0308ll lootma ja\u0308a\u0308."}, {"text_idx": "#000006", "text": "Mida teha, kui Sinu asjas on menetlusta\u0308htaeg (kaebeta\u0308htaeg, kohtusse po\u0308o\u0308rdumise ta\u0308htaeg, vms) ta\u0308na u\u0308mber saamas, aga kiiresti professionaalset abi leida ei ole? Ma ei saa garanteerida, et alltoodud u\u0308ldised soovitused Sind alati aitavad, aga parema variandi puudumisel tasub proovida. Kirjutan kohtu na\u0308itel, aga vastavaid mugandusi tehes sobib ehk ka muude ametiasutuste puhul."}, {"text_idx": "#000008", "text": "Kui Sul on arvuti (vo\u0303i faks), on armuaega tu\u0308u\u0308piliselt su\u0308dao\u0308o\u0308ni (mitte kaasa arvatud). Tahad saavutada, et e-posti teel kohtusse saadetud dokument oleks seal kohal enne uue kuupa\u0308eva saabumist ja mitte sekunditki hiljem."}, {"text_idx": "#000009", "text": "Kui oled u\u0308ksnes tavaposti kasutaja, peab enne postkontori sulgemist kohtule ta\u0308htkirja saatmist kinnitav kviitung Sul ka\u0308es olema. See ei ole lollikindel variant, kuna mo\u0303nda liiki menetlustes on no\u0303utav mitte kirja postitamine ta\u0308htaja viimasel pa\u0308eval, vaid selle kohtusse jo\u0303udmine hiljemalt siis."}, {"text_idx": "#000011", "text": "Midagi tuleb kindlasti saata. Kui ei ole aega teha tervet rehkendust, tee pool, veerand vo\u0303i ku\u0308mnendik. Peaasi, et enam-va\u0308hem mo\u0303istlik dokument oleks kohtule ta\u0308htaegselt esitatud. Hoolitse, et Sinu avalduses oleks kirjas va\u0308hemalt:"}, {"text_idx": "#000012", "text": "a) kes kohtusse po\u0308o\u0308rdub / kes Sa oled (nimi, isikukood / registrikood, kontaktandmed),"}, {"text_idx": "#000013", "text": "b) mida kohtult tahad (konkreetse otsuse tu\u0308histamist; raha sellelt ja sellelt isikult sellises ja sellises summas, vms). Kui vaidlustad otsust, pane see oma avaldusele lisana juurde. Kui Sul on leping, vo\u0303lakiri vo\u0303i muu dokument, mille ta\u0308itmist soovid, lisa see avaldusele,"}, {"text_idx": "#000014", "text": "c) seonduvad asjaolud. See on eriti ta\u0308htis, kui Sul dokumente lisada ei ole. Nt: \u201eMu auto lo\u0303huti selle ja selle poolt siis ja siis a\u0308ra ning ma sain kahju\u201c. Vo\u0303i: \u201emu maja ko\u0303rvale kerkib vundament, aga vald ei anna infot, mida sinna rajatakse ja millisel alusel\u201c."}, {"text_idx": "#000015", "text": "A\u0308ra muretsege, kui tekst saab napp. Hetkel on eesma\u0308rk panna selge ma\u0308rk maha, et soovid midagi menetlemiseks esitada ja va\u0308ltida vastuva\u0308idet, et Sa ei ole seda ta\u0308htaegselt teinud. Siin on muidugi mo\u0303istlikud piirid. \u201cTahan, et Eesti Vabariigis lo\u0303puks ometi seadusi ja\u0308rgitaks\u201d on liiga u\u0308ldine, va\u0308itmaks hiljem, et eesma\u0308rgiks oli vaidlustada maakohtu konkreetset otsust. Samas \u201cNaabrimees Mati Kask, isikukood XXXXXXXXXXX, aadress YYYYYYYYYYY ei maksa kaks aastat tagasi laenuks antud raha tagasi. Palun 100 eurot ning menetluskulud temalt va\u0308lja no\u0303uda\u201d vo\u0303iks to\u0308o\u0308tada."}, {"text_idx": "#000016", "text": "Kui see on digitaalallkiri, siis sellest reeglina piisab. Kui see on siiski allkiri faksiga esitataval dokumendil vo\u0303i hoopis allkirjastamata fail e-kirja lisana, saada originaal esimesel vo\u0303imalusel ta\u0308hitud postiga kohtusse. Esimene vo\u0303imalus ta\u0308hendab homme, ja\u0308rgmisel to\u0308o\u0308pa\u0308eval; mitte siis, kui Sa u\u0308mbermaailmareisilt tagasi saabud."}, {"text_idx": "#000017", "text": "Karta on, et Sinu no\u0303uded, asjaolud, to\u0303endid ei pruugi saada ideaalselt kirja. Vo\u0303ib-olla ja\u0308a\u0308b tasumata riigilo\u0303iv vo\u0303i kautsjon. See ei ole hetkel ko\u0303ige ta\u0308htsam, sest saad sel juhul peagi kohtult kirja, kus puudustele osundatakse ja palutakse need ko\u0303rvaldada."}, {"text_idx": "#000018", "text": "Oot-oot, millisele kohtule avaldus saata?"}, {"text_idx": "#000019", "text": "Kui vaidlustad mo\u0303nda otsust, on vaidlustamise kord seal tavaliselt kirjas. Kui Sa ei ole siiski kindel millisesse kohtusse dokumendid saata, hoolitse selle eest, et see saaks va\u0308hemalt mo\u0303nda Eesti kohtusse ta\u0308htaegselt esitatud (kontaktandmed, sh menetlusposti aadressid on siin). Ku\u0308ll nad kohtus juba selgitavad, kellele asi allub ja edastavad o\u0303igele adressaadile."}, {"text_idx": "#000020", "text": "Kui oled avalduse ta\u0308htaegselt teele saanud ja asi on oluline, ei ole nu\u0308u\u0308d aeg puhkama ja\u0308a\u0308da. Esimesel vo\u0303imalusel leia endale advokaat, na\u0308ita talle, mille oled kohtule esitanud ja kuula, mida ta Sulle edasi soovitab. Tegelik vo\u0303itlus seisab alles ees."}, {"text_idx": "#000022", "text": "Kas vahetada ma\u0308a\u0308ratud advokaat enda palgatu vastu"}, {"text_idx": "#000023", "text": "Kahtlustatava u\u0308lekuulamine: ra\u0308a\u0308kida vo\u0303i mitte?"}, {"text_idx": "#000026", "text": "This site uses Akismet to reduce spam. Learn how your comment data is processed."}]